Document ID: 32006D0542

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Αυγούστου 2006
για τροποποίηση της απόφασης 93/195/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, ύστερα από προσωρινή εξαγωγή
[κοινοποιηθείσα υπό τον αριθμό Ε(2006) 3400]
(Κείμενο που παρουσιάζει ενδιαφέρον για τον ΕΟΧ)
(2006/542/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 19 σημείο ii),
Εκτιμώντας τα ακόλουθα:
(1)
Σύμφωνα με τους γενικούς κανόνες που ορίζονται στο παράρτημα ΙΙ της απόφασης 93/195/ΕΟΚ της Επιτροπής (2), η επανείσοδος εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή περιορίζεται στους ίππους που διέμειναν λιγότερο από 30 ημέρες σε κάποια από τις τρίτες χώρες που απαριθμούνται στην ίδια ομάδα στο παράρτημα Ι της εν λόγω απόφασης.
(2)
Το 2006 το Κατάρ πρόκειται να διοργανώσει τις ιπποδρομίες των Ασιατικών Αγώνων.
(3)
Εάν ληφθεί υπόψη ο βαθμός κτηνιατρικής εποπτείας και το γεγονός ότι οι σχετικοί ίπποι πρόκειται να κρατούνται χωριστά από ζώα χαμηλότερης υγειονομικής κατάστασης, η διάρκεια της περιόδου προσωρινής εξαγωγής πρέπει να επεκταθεί σε λιγότερο από 60 ημέρες. Αντιστοίχως, οι υγειονομικοί όροι και η κτηνιατρική πιστοποίηση που προβλέπονται στο παράρτημα VII της απόφασης 93/195/ΕΟΚ πρέπει να επεκταθούν στα ιππικά αγωνίσματα των Ασιατικών Αγώνων που διοργανώνονται υπό την αιγίδα της Διεθνούς Ομοσπονδίας Ιππασίας (FEI).
(4)
Το παράρτημα VII της απόφασης 93/195/ΕΟΚ πρέπει να τροποποιηθεί αναλόγως.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο τίτλος του παραρτήματος VΙΙ της απόφασης 93/195/ΕΚ αντικαθίσταται από το ακόλουθο κείμενο:
«ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
για την επανείσοδο εγγεγραμμένων ίππων που συμμετείχαν στο Παγκόσμιο Κύπελλο Ιππικής Αντοχής ή στους Ασιατικούς Αγώνες ύστερα από προσωρινή εξαγωγή διάρκειας μικρότερης των 60 ημερών».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Αυγούστου 2006.

Labels: 0
3
6